चिकित्सा शिविर में 480 मरीज हुए लाभान्वित
श्रीराना हॉस्पिटल एवं चेरिटेबल मेडिकल संस्थान एवं श्री राना चेरिटेबल फाउंडेशन अजमेर के तत्वावधान में रविवार को फूलमालियान छात्रावास परबतसर में प्रधान रतनी देवी बडारडा पालिकाध्यक्ष रूचि बोहरा की अध्यक्षता में निशुल्क मल्टीस्पेशियलिटी चिकित्सा एवं परामर्श शिविर आयोजित हुआ।
श्री राना हॉस्पिटल के निदेशक डॉ. मंगलाराम चौधरी ने बताया कि शिविर में स्त्री रोग विशेषज्ञ डॉ. उषा रानी शर्मा, वरिष्ठ सर्जन डॉ. डीपी देवपुरा, वरिष्ठ फिजिशियन डॉ. मंगलाराम चौधरी, अस्थि रोग विशेषज्ञ डॉ. नितिन सनाढ्य, क्षय एवं एलर्जी रोग विशेषज्ञ डॉ. पीयूष अरोड़ा, दंत रोग विशेषज्ञ डॉ. मैना चौधरी, चिकित्सक डॉ. कुलदीप चौधरी, डॉ. सुनील चौधरी अपनी सेवाएं दी।
शिविर में 480 रोगी लाभान्वित हुए। इस दौरान 40 ईसीजी, 90 ब्लड शुगर की जांच निशुल्क की गई। डॉ. मंगलाराम चौधरी ने बताया कि शिविर में चयनित गंभीर बीमारियों से ग्रसित निर्धन रोगियों को भामाशाह स्वास्थ्य योजना के तहत निशुल्क चिकित्सा सेवाएं उपलब्ध कराई जाएगी। इस अवसर पर जिला शिक्षा अधिकारी अजमेर सुरेशचंद व्यास ने कहा कि मानव सेवा से बड़ा कोई धर्म नहीं है। श्री राना हॉस्पिटल एवं चेरिटेबल मेडिकल संस्थान एवं श्री राना चेरिटेबल फाउंडेशन अजमेर के द्वारा डॉ. मंगलाराम चौधरी ने निशुल्क चिकित्सा परामर्श शिविर का आयोजन कर क्षेत्रवासियों को लाभान्वित कर बड़ा ही सराहनीय कार्य किया।
इस मौके पर लॉयंस क्लब अध्यक्ष एडवोकेट रमेशचंद बोहरा, पूर्व विधायक बिरधाराम चौधरी, पूर्व प्रधान बन्नाराम रिणवां, डॉ. हरिराम चौधरी, व्यापार मंडल अध्यक्ष रामस्वरूप मोदी, सैनी समाज के अध्यक्ष शंकरलाल टांक, केमिस्ट एसोसिएशन अध्यक्ष कमल किशोर माहेश्वरी, राजूराम मुंदलिया, गिरधारीराम मुंदलिया, कानाराम सारण, बीरमाराम सारण, जोराराम खदावा, पालिका उपाध्यक्ष लोकेश मालाकार, डॉ. पीआर रूलानिया, शिवदानराम ऊंटवाल, डॉ. सुधीर चौधरी, छगनलाल चौधरी, रूपाराम सहित कई गणमान्य नागरिक उपस्थित थे।
निशुल्क शिविर के आयोजन पर परबतसर क्षेत्रवासियों की ओर से लॉयन्स क्लब अध्यक्ष रमेशचंद बोहरा, व्यापार मंडल अध्यक्ष रामस्वरूप मोदी, सैनी समाज के अध्यक्ष शंकरलाल टाक, केमिस्ट एसोसिएशन के अध्यक्ष कमल किशोर माहेश्वरी ने डॉ. मंगलाराम चौधरी का साफा माल्यार्पण कर स्वागत किया।
hin_Deva hin_Deva hin_Deva hin_Deva awa_Deva hin_Deva